**ΔΙΚΑΙΟΛΟΓΙΚΑ ΓΙΑ ΔΩΡΕΑΝ ΣΤΕΓΑΣΗ ΣΤΗ ΦΟΙΤΗΤΙΚΗ ΕΣΤΙΑ ΚΑΛΑΜΑΡΙΑΣ**

**ΑΚΑΔ. ΕΤΟΥΣ 2019-2020**

**Υποχρεωτικά δικαιολογητικά**:

1. Αντίγραφο του Δελτίου Αστυνομικής Ταυτότητας ή αντίγραφο διαβατηρίου προκειμένου για αλλοδαπούς , μεταφρασμένο και επικυρωμένο από τις δημόσιες αρχές.
2. Βεβαίωση της Γραμματείας του Τμήματος, ότι είναι φοιτητής πλήρους φοίτησης στο Πανεπιστήμιο Μακεδονίας, με αναφορά στον χρόνο και τον τρόπο εγγραφής (Γενικές εξετάσεις, κατατακτήριες, ειδικές κατηγορίες) και στο ήδη διανυόμενο εξάμηνο σπουδών.
3. Πιστοποιητικό οικογενειακής κατάστασης από την αρμόδια δημοτική ή κοινοτική αρχή (του τελευταίου τριμήνου).
4. Αντίγραφο του εκκαθαριστικού σημειώματος φόρου εισοδήματος του τελευταίου οικονομικού έτους κατά το οποίο γίνεται η αίτηση:

**α)** Των γονέων ή του γονέα του φοιτητή, που έχει την επιμέλεια του. Σε περίπτωση διάστασης των γονέων, η επιμέλεια των παιδιών θα πρέπει να αποδεικνύεται με δικαστική απόφαση, συνοδευόμενη και από υπεύθυνη δήλωση για καταβολή ή όχι διατροφής τόσο στον/στη σύζυγο όσο και στα παιδιά. Σε αντίθετη περίπτωση, υποβάλλονται υποχρεωτικώς εκκαθαριστικά σημειώματα και των δύο γονέων.

**β)** Του ίδιου του φοιτητή, εφόσον υποχρεούται σε υποβολή φορολογικής δήλωσης. Σε περίπτωση που δεν υπάρχει υποχρέωση φορολογικής δήλωσης πρέπει να προσκομίζεται σχετική υπεύθυνη δήλωση θεωρημένη από την αρμόδια ΔΟΥ. Σε περίπτωση που μέχρι την υποβολή της αίτησης δεν έχει εκδοθεί εκκαθαριστικό σημείωμα υποβάλλεται υπεύθυνη δήλωση του Ν. 1599/1986 ότι αυτό θα προσκομισθεί το συντομότερο δυνατό και το αργότερο μέχρι την ημερομηνία αξιολόγησης των αιτήσεων.

1. Για τους Κύπριους φοιτητές: **α)**Βεβαίωση του Τμήματος Εσωτερικών Προσόδων του 2018 από το Υπουργείο Οικονομικών της Κύπρου και για τους δύο (2) γονείς όσο και για τους ιδίους και τα ανήλικα αδέρφια τους **β)** Πρόσφατο πιστοποιητικό οικογενειακής κατάστασης.
2. Οι αλλοδαποί φοιτητές και τέκνα Ελλήνων του εξωτερικού οφείλουν να προσκομίσουν δικαιολογητικά αντίστοιχα με τα παραπάνω, μεταφρασμένα στα ελληνικά.
3. Υπεύθυνη δήλωση του Ν. 1599/1986 όπου δηλώνεται η μόνιμη κατοικία των γονέων.
4. Πιστοποιητικό για τη στέγαση στη Φοιτητική Εστία Καλαμαριάς (*δίδεται μετά από αίτηση προς τη γραμματεία του τμήματος και αφορά μόνο παλαιούς φοιτητές)*.
5. 2 Φωτογραφίες *(σε ηλεκτρονική μορφή)*

**Επιπλέον δικαιολογητικά** (μόνο για όσους εμπίπτουν στις παρακάτω κατηγορίες):

**1.** Όσοι υποψήφιοι επικαλούνται λόγους υγείας που είτε αφορούν τους ίδιους είτε μέλη της οικογένειας τους πρέπει να προσκομίζουν βεβαίωση αρμόδιας πρωτοβάθμιας υγειονομικής επιτροπής όπου θα τεκμηριώνονται οι λόγοι αυτοί.

**2.** Όσοι από τους υποψήφιους επικαλούνται ειδικούς οικογενειακούς λόγους (πολύτεκνη οικογένεια, αδελφός φοιτητής ή στρατιώτης, απώλεια γονέα, ανεργία γονέα, γονείς σε διάσταση, άλλοι έκτακτοι λόγοι που βαρύνουν οικονομικά την οικογένεια κ.λπ.) πρέπει να προσκομίζουν τις απαραίτητες επίσημες βεβαιώσεις.

1. Αντίγραφο της πράξης συνταξιοδότησης.
2. Βεβαίωση επιδότησης ανεργίας του ΟΑΕΔ.

**Επισημαίνεται ότι:**

* Τα επιπλέον δικαιολογητικά επισυνάπτονται και αξιολογούνται εφόσον ανήκετε σε ειδική κατηγορία και πληρούν τις προϋποθέσεις που ορίζονται γι’ αυτά.
* Η Αίτηση συμπληρώνεται με ΚΕΦΑΛΑΙΑ γράμματα.
* Αιτήσεις με λανθασμένα ή ελλιπή αρχεία **δεν αξιολογούνται**.
* Η Υπεύθυνη Δήλωση που περιλαμβάνεται στην Ηλεκτρονική Αίτηση Στέγασης επέχει θέση Υπεύθυνης Δήλωσης του Ν. 1599/1986. Η υποβολή ψευδών στοιχείων ή παραποιημένων εγγράφων επιφέρει τον αποκλεισμό του αιτούντα από τη χορήγηση στέγασης.